b'\n_START_ARTICLE_\nDominik \xc5\xa0kunca\n_START_PARAGRAPH_\nDominik \xc5\xa0kunca (Novalja, Hrvatska, 1939. - Marly le Roi, Francuska, 2011.), hrvatski arhitekt, grafi\xc4\x8dar, slikar i kipar. \xc5\xbdivio i djelovao u Francuskoj.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en u Novalji 1939. godine. Sklonost likovnom izri\xc4\x8daju iskazivao od djetinjstva. Otkako je u gimnaziji, razvijao je umjetni\xc4\x8dki talent pod pod paskom likovnog pedagoga V. Fugo\xc5\xa1i\xc4\x87a._NEWLINE_U Francuskoj je od 1962. godine. \xc5\xbdivio je u Parizu. Likovno umije\xc4\x87e izrazio u arhitekturi gdje se u jednom studiju zaposlio kao crta\xc4\x8d po\xc4\x8detnik. Dalji razvitak likovnog znanja bila je njegova samoukost. Nacrtao je brojne portrete. Slikao u tehnici uljanim bojama. Djeljao kiparske radove, ve\xc4\x87inom plitke reljefe i stilizirane kipove u sadri. Od 1974. studirao je arhitekturu u Versaillesu. Prvu je samostalnu izlo\xc5\xbebu imao na Montmartru. Oti\xc5\xa1ao \xc5\xbeivjeti u gradu Marlyju le Roi. Likovna mu je karijera trajala dugo. Slikao je je ikone, kaligrafije i kaligrame u obliku zoomorfnih likova sastavljenih od naziva \xc5\xbeivotinja. Crtao i grafike. Umro je 2011. godine.'